מועצה אזורית מטה יהודה

מועצה אזורית מטה יהודה היא המועצה האזורית היחידה במחוז ירושלים. היא מאגדת בתוכה 64 יישובים (המועצה בעלת מספר היישובים הגדול ביותר בישראל) מושבים, קיבוצים, יישובים קהילתיים, יישובים ערביים ויישוב יהודי-ערבי משותף. שם המועצה נגזר מהתנ"ך. מרבית שטחי המועצה נמצאים בנחלת שבט יהודה. סמל המועצה כולל אריה כסמל שבט יהודה, שתי שיבולים וגלגל חרושת המסמלים את ענפי הפעילות הכלכלית המתנהלים בתחומה. המועצה האזורית מטה יהודה הוקמה במתכונתה הנוכחית ביוני 1964. בתאריך זה בוצע איחודן של ארבע מועצות אזוריות קטנות יותר (מועצה אזורית אבן העזר, מועצה אזורית גיזו, מועצה אזורית הרי יהודה, מועצה אזורית האלה). מ-1967 הייתה המועצה אחראית ליישובי גוש עציון ובנימין, שב-1973 מוסדו כמועצת יישובי יהודה ובנימין. במאי 1979 הוקמו מועצה אזורית מטה בנימין ומועצה אזורית גוש עציון, שקיבלו את האחריות הישירה ליישובים אלו מהמועצה. שטח תחום השיפוט כ-520,000 דונם, מהמועצות הגדולות בישראל. שטח המועצה משתרע מירושלים במזרח לכיוון השפלה במערב. במרכז מטה יהודה עובר כביש 1. המועצה גובלת בירושלים, מבשרת ציון, קריית יערים, אבו גוש, הר אדר, בית שמש, מועצה אזורית מטה בנימין, מועצה אזורית גזר, מועצה אזורית יואב, מועצה אזורית גוש עציון ומועצה אזורית נחל שורק. ב-14 באפריל 2022, שרת הפנים איילת שקד חתמה על החלטה עקרונית להקים רשות מקומית עצמאית בצור הדסה. בתחומי המועצה נמצא היישוב גבעות עדן, אשר נמצא בהליכי הקמה מאז 1997. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית מטה יהודה 51,502 תושבים (מקום 40 בדירוג רשויות מקומיות בישראל). האוכלוסייה גדלה בקצב גידול שנתי של ‎0.8%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 82.3%. השכר החודשי הממוצע של שכיר במשך שנת 2021 היה 13,068 ש"ח (ממוצע ארצי: 11,330 ש"ח). אוכלוסיית מטה יהודה כוללת בתוכה מגוון רב של תושבים. בדרך כלל בכל יישוב בין 300 לכ-1,000 תושבים (יש חריגים). כדי לשמור על המורשת שהובאה מארצות המוצא הוחלט להשקיע משאבים רבים בשימור הפולקלור, השירה, הלבוש והאוכל המיוחד לכל עדה ועדה[דרוש מקור]. למועצה האזורית מטה יהודה קשר עם קהילות יהודיות בדרום אפריקה באמצעות שותפות ביחד של הסוכנות היהודית. במועצה פועלות שש תנועות נוער. בנימין כהן (1964–1978) יובל אלוני (1978–1981) דוד דוד (1981–1992) מאיר ויזל (1992–2009) משה דדון (2009–2018) ניב ויזל (2018–2024) אבישי כהן (2024–) גרמניה מחוז וירצבורג, גרמניה (מ־1997) פינלנד ונטה, פינלנד (מ־1967) רומניה דורוחוי, רומניה פולין גדנסק, פולין (מ־2011) מדיה וקבצים בנושא מועצה אזורית מטה יהודה בוויקישיתוף אתר מועצה אזורית מטה יהודה פרופיל מועצה אזורית מטה יהודה נכון לשנת 2020 באתר הלמ"ס אתר מטה יהודה פנאי, טיולים ועוד בית הספר השחר מטה קסמים: לטייל במועצה האזורית מטה יהודה, באתר ynet, 5 במאי 2017 מטה יהודה (ישראל: מועצה אזורית), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 יוסף בן שאול, במועצת יהודה המאוחדת יהיו 50 ישובי הפרוזדור, מעריב, 20 באפריל 1964 כדי להגשים חלום, ירושלים: אולפנת עפרה, תשע"ו, עמ' 478 עדו בן פורת, שרת הפנים שקד הכריעה: צור הדסה תהפוך למועצה מקומית, באתר ערוץ 7, 14 באפריל 2022 פרופיל מועצה אזורית מטה יהודה באתר הלמ"ס נחמן גלבוע, שאלה של גנטיקה, הדף הירוק, 16 באוקטובר 2003